**PRIENŲ RAJONO SAVIVALDYBĖS**

**TARYBOS SEKRETORIUS**

Prienų rajono savivaldybės tarybai

**SPRENDIMO „DĖL PRIENŲ RAJONO SAVIVALDYBĖS TARYBOS ANTIKORUPCIJOS KOMISIJOS NUOSTATŲ PATVIRTINIMO“ PROJEKTO**

**AIŠKINAMASIS RAŠTAS**

2021-02-10

Prienai

**Sprendimo projekto tikslai:**

Teikiamu sprendimo projektu siekiama patvirtinti naujus Prienų rajono savivaldybės tarybos Antikorupcijos komisijos (toliau – Komisija) nuostatus (toliau – Nuostatai), atitinkančius galiojančias Lietuvos Respublikos korupcijos prevencijos įstatymo, Lietuvos Respublikos vietos savivaldos įstatymo, Padalinių ir asmenų, valstybės ar savivaldybių įstaigose vykdančių korupcijos prevenciją ir kontrolę, veiklos ir bendradarbiavimo taisyklių, Prienų rajono savivaldybės tarybos veiklos reglamento ir kitų teisės aktų nuostatas.

**Uždaviniai:**

Tinkamai reglamentuoti Komisijos veiklą.

**Siūlomos teisinio reguliavimo nuostatos:**

Pagal galiojančius teisės aktus keičiama Komisijos pirmininko ir jo pavaduotojo skyrimo bei Komisijos pirmininko atšaukimo tvarka, apibrėžiama posėdžių, vykstančių nuotoliniu būdu, tvarka, patikslinamos Komisijos narių teisės.

**Laukiami rezultatai:**

Komisijos Nuostatai atitiks galiojančius teisės aktus.

**Lėšų poreikis ir šaltiniai:**

Nėra.

**Kiti sprendimui priimti reikalingi pagrindimai, skaičiavimai ar paaiškinimai:**

Lietuvos Respublikos vietos savivaldos įstatymo 16 straipsnio 2 dalies 6 punkte yra nustatyta, kad komitetų, komisijų, kitų savivaldybės darbui organizuoti reikalingų darinių ir įstatymuose numatytų kitų komisijų sudarymas ir jų nuostatų tvirtinimas yra išimtinė savivaldybės tarybos kompetencija.

Prienų rajono savavaldybės tarybos sprendimo projektas parengtas atsižvelgus į Lietuvos Respublikos Seimo 2020 m. lapkričio 10 d. priimtą Vietos savivaldos įstatymo Nr. I-533 4, 7, 12, 13, 14, 15, 16, 19, 20, 24, 26, 27, 29, 32, 32-1, 33, 35-1, 53 straipsnių, devintojo skirsnio pakeitimo ir Įstatymo papildymo 15-1 straipsniu įstatymą, taip pat į minėto įstatymo pagrindu 2020 m. gruodžio 22 d. Prienų rajono savivaldybės tarybos sprendimu Nr. T3-298 patvirtintą Prienų rajono savivaldybės tarybos veiklos reglamentą.

Visi pakeitimai matomi pridedamame lyginamajame Nuostatų variante.

**Lyginamasis variantas:**

Pridedamas.

Tarybos sekretorė Birutė Žvirblienė